Varavalges, veel enne päikesetõusu, kogunevad heinaniitjad Teotihuacanis lõkke ümber. Et sooja saada. Temperatuur on nulli ümber, mis sest, et keskpäevaks tõuseb ta 24ni. Ja kui päike on viimaks tõusnud ja vana, ühest silmast pime koer püramiidi otsas kaks korda ulunud, lähevad nad lonkides tööle. Kiirustada pole kuhugi, kuivanud heina on siin palju ja tööd veel terveks nädalaks. Nii saabki tasapisi hommikust õhtu.